PROJEKTEERIMISLEPING nr 1-18/2023/210

Click here to enter a date.

(hiliseima digitaalallkirja kuupäev)

Riigimetsa Majandamise Keskus, edaspidi **tellija,** keda esindab juhatuse esimehe 28.04.2022 käskkirja nr 1-5/42 alusel külastusala juht Üllar Soonik, ühelt poolt,

ja **Klotoid OÜ** edaspidi **projekteerija**, keda esindab volikirja alusel juhatuse liige Indrek Himmist, edaspidi **projekteerija,** teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping**, alljärgnevas:

1. **Lepingu objekt**
   1. Lepingu objektiks on projekteerija poolt projekteeritud „**Saare maakond, Pihtla vald, Kaali maastikukaitseala Kaali peakraatri RMK külastuskorraldusliku taristu EHITUSPROJEKT**“, Klotoid OÜ töö **07-0214**, projekteerimisleping nr 1-18/962 2013, **projekti muudatuste projekteerimine**, edaspidi **objekt**, projekteerimistööde ja nende tegemiseks vajalike uurimustööde tegemine ning sellega seotud asjaajamine Saaremaa vallas.
2. **Projekteerimistööde tegemine ja nõuded projektidele**
   1. Projekteerija põhikohustuseks on kõigi objekti ehitamiseks vajalike projektide koostamine, edaspidi **projekteerimistööd.**
   2. Projekteerija on kohustatud tegema projekteerimistööd kooskõlas:
      1. projekteerija poolt esitatud Kaali peakraatri taristu remondiprojekti kalkulatsiooniga. 11. 2023;
      2. tellija hinnapäringuga/lähteülesandega (e- kiri 28.11.2023) objekti muudatuste projekteerimiseks;
      3. standardiga EVS 932:2017 „Ehitusprojekt“
   3. Projekteerija on kohustatud tegema või tellima vajadusel kõik projekteerimistingimustes ettenähtud ja projekteerimistööde teostamiseks vajalikud ehitusgeoloogilised ja ehitusgeodeetilised uurimistööd, juhul kui neid ei ole eelnevalt tellijal tellitud.
   4. Projekteerija on kohustatud tellija korraldusel taotlema ja hankima kõik objekti projekteerimiseks, projektide parandamiseks ja muutmiseks ning ehitamiseks vajalikud load ja kooskõlastused, sh. hankima projekteerimistingimused ja kõik projekteerimistingimustes nõutud projekti kooskõlastused, juhul kui neid pole eelnevalt tellijal tellitud.
   5. Projekteerija on kohustatud koostama kõik projektid, samuti projekteerimisvigade parandused ja projektide muudatused ning need tellijale üle andma digitaalselt allkirjastatult ehitusregistri tingimustele ning nõuetele vastavalt mobiilsel andmekandjal (nt mälupulk vms) või tellijaga kokkuleppel failivahetusprogrammi,- keskkonna või muu sellise kaudu ning vajadusel vähemalt 3 (kolmes) eksemplaris paberkandjal. Digitaalse projekti ühe faili lubatud maksimaalne maht on 100 MB.
   6. Projekteerija peab osutama mõistlikus mahus kaasabi ehitustööde käigus tekkivate projektiga seotud küsimuste lahendamisel ilma täiendava tasuta.
3. **Tähtajad**
   1. Projekteerija on kohustatud tegema projekteerimistööd tähtaegselt. Aeg projekteerimistööde teostamiseks on detsember 2023. Kogu projekt peab valmis olema kuu jooksul pärast lepingu allkirjastamist poolte poolt.
   2. Projekteerijal ei ole õigust ületada projekteerimise tähtaegu ühelgi juhul. Seejuures ei ole tähtaegade ületamisel vabandatavaks asjaoluks ja ei loeta ka vääramatuks jõuks mõne loa või kooskõlastuse mittesaamist.
   3. Projekteerimistööde ja kogu projekti vastuvõtmise kohta vormistavad pooled üleandmis- ja vastuvõtmisakti.
   4. Projekteerimistööde ja kogu projekti vastuvõtmise kuupäevaks loetakse üleandmis- ja vastuvõtmisaktide tellija poolt allakirjutamise kuupäevi. Tellija on kohustatud esitatud valmis projekti läbi vaatama 5 (viie) tööpäeva jooksul projekteerija poolt esitatud päevast alates. Selle ajavahemiku jooksul peab tellija projekti kas vastu võtma (üleandmis-vastuvõtmisakti allakirjutamisega) või keelduma vastuvõtmisest motiveeritud põhjendusega.
   5. Projekteerimise tähtaja ületamisel projekteerija poolt on tellijal õigus nõuda leppetrahvi 0,05% punktis 4.1 määratud projekteerija tasu antud etapi maksumusest iga viivitatud päeva eest.
4. **Projekteerija tasu**
   1. Tellija on kohustatud maksma projekteerijale kõigi projekteerija käesoleva lepinguga määratud kohustuste täitmise eest kokku **4500.-(nelituhat viissada)** eurot, millele lisandub käibemaks, edaspidi **projekteerija tasu**.
   2. Tellija on kohustatud maksma projekteerija tasu. Tellija on seejuures kohustatud maksma projekteerija tasu ainult selles osas, millises osas on tellija poolt aktsepteeritud üleandmis-vastuvõtmisakti alusel esitatud õigusaktide sätete kohane arve ja mitte hiljemalt kui 14 (neljateistkümne) päeva möödumisel sellise arve kättesaamisest.
   3. Tellija on kohustatud maksma projekteerija tasu ülekandega projekteerija arvelduskontole projekteerija arve alusel. Projekteerija esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja> .
   4. Punktis 4.1 määratud projekteerija tasu maksmisega viivitamisel tellija poolt on projekteerijal õigus nõuda viivist 0,05% võlgnetavast summast iga maksmisega viivitatud päeva eest.
   5. Tellijal on õigus projekteerija tasust maksmisele kuuluvast osast maha arvata ja projekteerijale maksmata jätta:
      1. punktis 5.1 kirjeldatud projekteerimisvea kõrvaldamise maksumus vastastikusel kokkuleppel. Selle summa on tellija kohustatud projekteerijale välja maksma hiljemalt 15 (viieteistkümne) tööpäeva jooksul arvates projekteerimisvea kõrvaldamisest ja parandatud projekti tellijale üleandmisest;
      2. punktis 3.5 nimetatud leppetrahvi;
      3. projekteerija poolt tellijale tekitatud kahjud tellija ja projekteerija vahel kokkulepitud summa ulatuses.
5. **Projekteerimisvead ja projektide muutmine**
   1. Projekteerimisveaks loetakse viga, puudust või tegematajätmist projektis, mille tõttu projekti kohaselt ei ole võimalik ehitada vastavuses õigusaktidega, detailplaneeringuga, tellija lähteülesandega objekti projekteerimiseks või siis ei ole võimalik ehitada heade ehitustavade kohaselt või on eelpool loetletuga kooskõlas ehitamine küll võimalik, kuid võib kaasa tuua ülemäärased, ehitamise üldises praktikas ebatavalised suured kulutused, edaspidi **projekteerimisviga**.
   2. Juhul, kui ehitamise käigus või ka varem ilmneb projekteerimisviga, on projekteerija kohustatud tellija esimesel nõudmisel omal kulul projekteerimisvea kõrvaldama, parandama projekti ja parandatud projekti tellijale üle andma. Seejuures on projekteerija kohustatud parandatud projekti tellijale üle andma hiljemalt 15 (viieteistkümne) tööpäeva jooksul arvates tellija poolt projekteerimisvea kõrvaldamise nõudmise esitamisest. Projekteerija on kohustatud parandused vormistama muudatusjoonistena, mis on ka kirjanurgas vastavalt tähistatud. Samuti tuleb projekteerijal tellijale üle anda täiendatud muudatused lepingu p. 2.6 nõuetele vastavalt.
   3. Juhul, kui tellija on projekteerimisvea tõttu kandnud kahju, sh. maksnud trahve riigile või kohalikule omavalitsusele, maksnud leppetrahve või viiviseid ehitusorganisatsioonile või oma teistele lepingupartneritele, maksnud liigselt või siis mittevajalikuks osutunud materjalide või ehitustööde eest või maksnud ümberehitustööde eest, siis on projekteerija kohustatud tellija esimesel nõudmisel selle kahju täies ulatuses hüvitama.
   4. Juhul, kui objektil ilmnevad projekteerimisvead 2 (kahe) aasta jooksul arvates kõigi ehitustööde lõpetamist, kohaldatakse samuti punktides 5.2 ja 5.3 sätestatut.

**6. Autoriõiguste üleandmine Tellijale**

6.1. Projekteerija loovutab kõik lepingu alusel teostatud tööle tekkivad varalised autoriõigused Tellijale ning need loetakse Tellijale üleantuks lepingu hinna eest tasumisega.

6.2. Isiklikud autoriõigused jäävad teose autorile. Tellijal on õigus teha teoses mõistlikke ja vajalikke muudatusi. Mõistlikud ja vajalikud on tehnilist laadi muudatused, mis ei muuda teose arhitektuurset lahendust ja välisilmet. Teose autor ei saa keelata teoses mõistlike ja vajalike muudatuste tegemist. Kõik muud muudatused või lisad teosele tohib tellija teha autori eelneva kirjaliku nõusoleku alusel.

6.3. Kõik autoritasud sisalduvad lepingu eseme maksumuses.

1. **Poolte esindajad ja kontaktandmed**
   1. Objekti vastutav projekteerija on Indrek Himmist, telefon 453 3723; e- kiri [indrek@klotoid.ee](mailto:indrek@klotoid.ee)
   2. Projekteerija esindaja on projektijuht Indrek Himmist, telefon 453 3723, e-kiri [indrek@klotoid.ee](mailto:indrek@klotoid.ee)
   3. Tellija esindaja on RMK külastusala juht Üllar Soonik tel 515 8901, e-kiri [yllar.soonik@rmk.ee](mailto:yllar.soonik@rmk.ee)
2. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
3. **Lepingu lõppemine ja lõpetamine** 
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Tellija võib lepingu igal ajal olenemata põhjusest etteteatamis tähtajata üles öelda. Sellisel juhul on tellija kohustatud tasuma töövõtjale lepingu ülesütlemise momendiks faktiliselt tehtud töö eest. Toodud põhjusel lepingu ülesütlemisel hüvitab tellija töövõtjale lisaks faktiliselt tehtud töö eest tasumisele lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti lepingus ettenähtud töövõtjale makstavast tasust.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas le­pingust taganeda ja nõuda kahjude hüvitamist, või teha töö jätkamine ja puuduste kõrval­damine ülesandeks kolmandale isikule töövõtja arvel.
   4. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepi­tud tasu maksmata lepingust ühepoolselt taganeda ja nõuda sisse lepinguga ettenähtud leppetrahv ning tekitatud kahju.
4. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   3. Leping on allkirjastatud digitaalselt.
5. **Lepingu lisad**

Käesoleva lepingu lahutamatuteks lisadeks on:

11.1. lisa nr 1 Tellija lähteülesanded (ei asu lepingu juures)

11.2. lisa nr 2 projekteerimistööde loetelu-graafik

11.3. Projekteerija poolt Tellijale esitatud pakkumus (ei asu lepingu juures).

**Poolte andmed ja allkirjad**

|  |  |
| --- | --- |
| **Tellija** | **Projekteerija** |
|  |  |
| Riigimetsa Majandamise Keskus | Klotoid OÜ |
| Registrikood 70004459 | Registrikood 10207096 |
| Sagadi küla, Haljala vald, | Rohu 5, Kuressaare 93819 |
| 45403 Lääne-Viru maakond | Tel 453 3723 |
| Tel 676 7500 | E-kiri [klotoid@klotoid.ee](mailto:klotoid@klotoid.ee) |
| E-kiri rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Üllar Soonik | Indrek Himmist |

Lisa 2

RMK ja Klotoid OÜ vahelise projekteerimislepingu nr 1-18/ 2023/210 juurde

**Projekteerimistööde loetelu-graafik**

**1. Eelprojekt *(digitaalselt)***

Projekteerimisega seotud eelnevad uuringud ja mõõdistused.

Seletuskirja ja jooniste koostamine projektimuudatuste väljaselgitamiseks Tellijale vastuvõetava lahenduseni; kooskõlastused ametkondades ja ehr.ee laadimine

maksumus 1000.- eurot, millele lisandub käibemaks 20%;

tähtaeg 2 nädalat peale lepingu allkirjastamist osapoolte poolt.

**2. Põhiprojekt *(paber- ja digitaalsel andmekandjal)***

maksumus 3500.- eurot, millele lisandub käibemaks 20%;

tähtaeg 5 nädalat peale lepingu allkirjastamist osapoolte poolt

Kogumaksumus 4500.- eurot, millele lisandub käibemaks 20%.

Projekteerija Tellija

........................................... ........................................